Terça-Feira, XXVII Semana Tempo Comum (ANO B) – Diocese de Dili\nDiocese de Dili > NOTÍCIAS > LETURA DIÁRIA > Terça-Feira, XXVII Semana Tempo Comum (ANO B)\nTuir mai, ha’u ba rai oi-oin iha Síria no Cilícia. Iha tempo neba, sarani sira iha Judeia la haré ha’u ho sira nia matan rasik; sira hatene de’it buat nebé ema dehan: “Ema nebé uluk fó susar mai ita, ohin nia haklaken fiar nebé uluk nia haka’as an atu halo áat.” Nune’e, sira hahi Maromak tanba ha’u.\nIta hatene wainhira ha’u tur no uainhira ha’u hamriik;\nRahun di’ak ba sira nebe rona\nIha tempo neba, tuir dalan, Jesus to’o knua ida. Feto ida naran Marta simu Nia iha nia uma. Marta iha feton ida naran Maria, nebe tur de’it iha Jesus nia ain hodi rona Nia Ko’alia. Marta fali, nebe la’o ba la’o mai hodi serbisu barak, hakbesik hodi dehan: “Na’i, Ita la haré katak ha’u nia alin husik ha’u serbisu mesa-mesak? Dehan to’ok ba nia atu tulun ha’u,” Na’i hatan ba nia: “Marta, Marta, ó la’o kole hodi hanoin resin kona ba buat barak; maibe buat ida de’it mak folin lós. Maria hili buat nebe di’ak liu hotu, nebe ema ida sei la hadau housi nia.”\nPrevious PostSegunda-Feira, XXVII Semana Tempo Comum (ANO B) Next PostQuarta-Feira, XXVII Semana Tempo Comum (ANO B)